ananddey/assamese-wiki-corpus huggingface dataset:
ছুছি থাৰু

চুজি থাৰু (; জন্ম: ১৯৪৩) এগৰাকী ভাৰতীয় লেখিকা, প্ৰকাশক, অধ্যাপিকা, সম্পাদিকা আৰু মহিলা কৰ্মী। তেওঁ কেইবাটাও মহিলা কৰ্মী সংগঠন প্ৰতিষ্ঠা কৰিছে।

কৰ্মজীৱন

লেখিকা হিচাপে থাৰুৱে নাৰীবাদী তত্ত্বৰ প্ৰতি নিবেদিত ভাৰতীয় গৱেষণা গোট আনভেশীৰ কাৰ্যনিৰ্বাহক সমিতিৰ সদস্যপদ অৰ্জন কৰে, য’ত তেওঁ সম্পাদিকা হিচাপেও কাৰ্যনিৰ্বাহ কৰিছিল। ১৯৯২ চনৰ পৰা ছুয়াবালটাৰ্ন ষ্টাডিজৰ সম্পাদকীয়ৰ অংশ হিচাপে কাম কৰি অহা থাৰুৱে দ্য ফেমিনিষ্ট প্ৰেছৰ উপদেষ্টা ব'ৰ্ডত কাৰ্যনিৰ্বাহ কৰিছিল, য'ত তেওঁ প্ৰকাশক আছিল। ইণ্ডিয়ান ইনষ্টিটিউট অৱ টেকন’লজি-দিল্লীৰ মানৱীয় আৰু সমাজ বিজ্ঞান বিভাগত আৰু কানপুৰত অধ্যাপনা কৰি আহিছে। অতি শেহতীয়াকৈ তেওঁ কে ললিতা, ৰামা মেলকোটে, উমা ব্ৰুঘুবন্দা আৰু ডাঃ বীনা শত্ৰুগ্না আদিৰ দৰে আন দুই এজনে মহিলা কৰ্মী গোট দুটা ষ্ট্ৰী শক্তি সংঘাতানা (এছ এছ এছ) আৰু আনভেশী প্ৰতিষ্ঠা কৰে। তেওঁ দক্ষিণ ভাৰতৰ দলিত লেখাৰ বিষয়ক দুটা খণ্ডৰ গ্ৰন্থাৱলী সম্পাদনা কৰে যিয়ে ১৯৯০ চনত দলিত ৰাজনীতিৰ পুনৰুত্থানৰ ওপৰত গুৰুত্ব আৰোপ কৰে।

ইয়াৰ উপৰিও থাৰুৱে ২০০৩ চনৰ পৰা BODHI চেণ্টাৰ ফৰ দলিত বহুজন ইনিচিয়েটিভছৰ পৰামৰ্শদাতা পেনেলত, আৰু আৰম্ভণিৰে পৰা বাংগালুৰুৰ চেণ্টাৰ ফৰ ষ্টাডিজ ইন কালচাৰ এণ্ড ছ’চাইটিৰ ট্ৰাষ্টী হিচাপে কাৰ্যনিৰ্বাহ কৰি আহিছে। নেচনেল বুক ট্ৰাষ্টৰ নেচনেল বায়'গ্ৰাফী উপদেষ্টা সমিতিৰ সদস্য হিচাপে, নতুন দিল্লীৰ নেহৰু মেম'ৰিয়েল মিউজিয়াম এণ্ড লাইব্ৰেৰীত গভৰ্নিং কাউন্সিলৰ সদস্য হিচাপে, বাংগালুৰুৰ ইণ্ডিয়া ফাউণ্ডেশ্যন ফৰ দ্য আৰ্টছৰ ট্ৰাষ্টী হিচাপে আৰু নিউয়ৰ্কৰ ছ'চিয়েল চাইন্স ৰিচাৰ্চ কাউন্সিলৰ দক্ষিণ এছিয়াৰ যুটীয়া কমিটিৰ সদস্য হিচাপে কাৰ্যনিৰ্বাহ কৰি আহিছে।

সমাজকৰ্ম

১৯৭৮ চনত তেওঁ শ্ৰী শক্তি সংগঠন (SSS-Women Power Organization) প্ৰতিষ্ঠা কৰাত সহায় কৰে, যিটো সংগঠনৰ মূল কেন্দ্ৰবিন্দু নাৰী। এই গোটত মাওবাদী দলৰ সক্ৰিয় মহিলা আছিল। এই সংস্থাৰ জৰিয়তে থাৰুৱে গৃহিণী, শাক-পাচলি বিক্ৰেতা, আৰু মধ্যবিত্তীয় মহিলাসকলক প্ৰভাৱিত কৰা শাক-পাচলি ৰপ্তানি বন্ধ কৰাত সহায় কৰিছিল। সংগঠনটোৱে ধাৰাবাহিকভাৱে ৰাজপথত প্ৰদৰ্শন আৰু ৰাজহুৱা অভিযানৰ জৰিয়তে ধৰ্ষণ আইনক লৈও প্ৰশ্ন উত্থাপন কৰিছে।

পিছলৈ থাৰুৱে মহিলা অধ্যয়নৰ বাবে আনভেশী গৱেষণা কেন্দ্ৰ প্ৰতিষ্ঠা কৰাত সহায় কৰে। এছ এছ এছৰ পিছত এই সংস্থাটো প্ৰতিষ্ঠা হৈছিল, যেতিয়া সেই সংস্থাটোৰ উচ্চাকাংক্ষা তেওঁৰ বাবে গুৰুত্বপূৰ্ণ হৈ পৰিছিল। সংস্থাটো এছ এছ এছৰ সদস্যসকলৰ পৰাই গঢ় লৈ উঠিছিল আৰু বহুতে এতিয়াও দুয়োটাতে সদস্যপদ বজাই ৰাখিছে।নতুন সংস্থা আনভেশী আমাৰ বৰ্তমানৰ ঐতিহাসিক মুহূৰ্তক কেন্দ্ৰ কৰি গৱেষণা, সমালোচনাত্মক প্ৰতিফলন, আৰু সক্ৰিয়তাৰ ওপৰত ভিত্তি কৰি গঢ় লৈ উঠিছে। সংস্থাটোৱে নাৰীবাদী তত্ত্ব আৰু শিক্ষা, দলিত আৰু সংখ্যালঘু, উন্নয়ন অধ্যয়ন, স্বাস্থ্য আৰু স্বাস্থ্যসেৱা ব্যৱস্থা, আইনী অধ্যয়ন, আৰু ৰাজহুৱা ক্ষেত্ৰৰ বিষয়সমূহ বুজি পোৱাৰ উপায়সমূহ অন্বেষণ কৰিবলৈ বিচাৰে। এই কেন্দ্ৰটো ভাৰতৰ হায়দৰাবাদত অৱস্থিত। থাৰুৱে নাৰীবাদী চিন্তাধাৰা আৰু অন্যান্য চিন্তাধাৰাক সংযোগ কৰাৰ লগতে নাৰীবাদে মুছলমান বা দলিত নাৰীক কিয় সহজে নিমন্ত্ৰণ নকৰে সেই বিষয়ে অন্বেষণ কৰিবলৈ অন্বেষী অতি আগ্ৰহী বুলি প্ৰকাশ কৰিছে। এই সংস্থাই ভাৰতত মহিলাৰ লেখাৰ বহু সংখ্যক অনুবাদো কৰে।

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
ধনুষ

ধনুষ (; জন্ম ২৮ জুলাই, ১৯৮৩) হৈছে ভাৰতীয় এজন তামিল চলচ্চিত্ৰ অভিনেতা, চলচ্চিত্ৰ পৰিচালক, গীতিকাৰ আৰু নেপথ্য গায়ক। এখেতৰ জন্ম হয় ১৯৮৩ চনৰ ২৮ জুলাই তামিলনাডুৰ চেন্নাইত। ২০১১ চনত, তেওঁ তামিল চলচ্চিত্ৰ 'আদুকালাম'ৰ বাবে শ্ৰেষ্ঠ অভিনেতা হিচাবে জাতীয় চলচ্চিত্ৰ পুৰস্কাৰ লাভ কৰে আৰু একে বছৰতে তেওঁৰ “হোৱাই দিছ কোলাৱেৰী ডি” শীৰ্ষক গীতটো ইউটিউবত সৰ্বাধিক দেখা ভাৰতীয় গানলৈ পৰিণত হোৱাৰ বাবে তেওঁ আন্তৰ্জাতিক মনোযোগ পায়। ২০১৪ চনত, তেওঁ দক্ষিণত দুটা ফিল্মফেয়াৰ বঁটা লাভ কৰে। ২০১৫ চনত শ্ৰেষ্ঠ শিশু চলচ্চিত্ৰ (কাকা মুত্তাই) -ৰ প্ৰযোজনাৰ বাবে তেওঁ দ্বিতীয়বাৰ জাতীয় পুৰস্কাৰ লাভ কৰে।

ব্যক্তিগত জীৱন

তামিল চলচ্চিত্ৰৰ পৰিচালক ও প্ৰযোজক কাস্তুৰি ৰাজাৰ পুত্ৰ ধনুষৰ জন্ম হয় ১৯৮২ চনৰ ২৮ জুলাইত। তেওঁ ভাতৃ, পৰিচালক সেলভাৰাঘবানৰ কাষ চপাৰ পিছত তেওঁ অভিনয়ত প্ৰৱেশ কৰিছিল।

ধনুষ ১৮ নৱেম্বৰ ২০০৪-ৰ ৰজনীকান্তৰ জ্যেষ্ঠ ছোৱালী ঐশ্বৰ্য ৰজনীকান্তৰ সৈতে বিবাহপাশত আবদ্ধ হয়। তেওঁৰ দুই সন্তান যাত্ৰা আৰু লিঙ্গা, যাৰ ২০০৬ আৰু ২০১০ চনত জন্মগ্ৰহণ কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেতা‎
শ্ৰেণী:ভাৰতীয় কণ্ঠশিল্পী
শ্ৰেণী:কলিউড (তামিল চলচ্চিত্ৰ জগত)
শ্ৰেণী:ভাৰতৰ চলচ্চিত্ৰ পৰিচালক‎
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ অভিনেতাৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:তামিল চলচ্চিত্ৰৰ অভিনেতা
মাৰিয়ান আহমেদ আলি

মৰিয়ান বা মাৰিয়ান আহমেদ আলী পুণ্টলেণ্ডৰ এগৰাকী ৰাজনীতিবিদ, যি মহিলা উন্নয়ন আৰু পৰিয়াল পৰিক্ৰমা বিভাগৰ এগৰাকী প্ৰাক্তন মন্ত্ৰী (MOWDAFA) আছিল। তেওঁ ছোমালিয়াৰ প্ৰাক্তন ৰাষ্ট্ৰপতি আব্দিৱেলি গাছৰ মন্ত্ৰীসভাত কাৰ্যনিৰ্বাহ কৰিছিল। তেওঁৰ কাৰ্যকালত তেওঁ লিংগভিত্তিক হিংসাৰ বিৰুদ্ধে, বিশেষকৈ মাতৃ আৰু শিশুৰ মৃত্যুৰ হাৰ সম্পৰ্কত মাত মাতিছিল। তেওঁৰ কাৰ্যকালতেই পুণ্টলেণ্ড ফৰেনছিক লেবৰেটৰীও মুকলি কৰা হয়, য’ত ধৰ্ষণকাৰীক কৰায়ত্ত কৰিবলৈ তেওঁলোকৰ বিৰুদ্ধে গোচৰ চলাবলৈ আইন প্ৰয়োগকাৰীসকলক অধিক সহায় কৰাৰ স্পষ্ট প্ৰমাণ দিয়া হয়।

২০১৮ চনৰ ডিচেম্বৰ মাহত তেওঁ শিশুৰ বাবে পুণ্টলেণ্ড একচন প্লেন আৰম্ভ কৰে। সেই একে মাহতে তেওঁ আন্তৰ্জাতিক মহিলাৰ বিৰুদ্ধে হিংসা নিৰ্মূল দিৱসত পুণ্টলেণ্ডৰ উদ্বোধনী অংশগ্ৰহণ আৰম্ভ কৰে। ২০১৯ চনৰ নিৰ্বাচনৰ ফলত তেওঁৰ পৰৱৰ্তী আমিনা হাজ্জী ওছমানে এই পদত অধিষ্ঠিত হয়। তাৰ পিছত তেওঁ পুণ্টলেণ্ড মানৱ অধিকাৰ কাৰ্যালয়ৰ মুৰব্বী হিচাপে পৰৱৰ্তী নিৰ্বাচনত অৱতীৰ্ণ হয় যদিও মাৰ ছাইদ মুমিনৰ হাতত পৰাস্ত হয়।

তথ্য সূত্ৰ

শ্ৰেণী:ছোমালিয়াৰ ব্যক্তি
শ্ৰেণী:ৰাজনৈতিক ক্ষেত্ৰত নাৰী
শ্ৰেণী:সমাজকৰ্মী
গ্লৰিয়া আমন নিকোই

গ্লৰিয়া আডৱা আমন নিকোই, জন্ম নাম আড্ডে (৬ জুন ১৯২৭ – ১০ নৱেম্বৰ ২০১০)ঘানাৰ এগৰাকী কূটনীতিবিদ আছিল, যিয়ে ১৯৭৯ চনত সশস্ত্ৰ বাহিনী বিপ্লৱী পৰিষদ (AFRC) চৰকাৰৰ অধীনত বৈদেশিক মন্ত্ৰী হিচাপে কাৰ্যনিৰ্বাহ কৰিছিল। এই পদত অধিষ্ঠিত হোৱা তেওঁ আছিল প্ৰথম ঘানাৰ মহিলা।

কেৰিয়াৰ

তেওঁ আছিমোটা কলেজত পঢ়িছিল। ১৯৬৯ চনৰপৰা ১৯৭৪ চনলৈকে নিকোই ৰাষ্ট্ৰসংঘৰ মিছনৰ উপ-মুখ্য আছিল। পিছলৈ গ্লৰিয়া নিকোয়ে ঘানাৰ বৈদেশিক পৰিক্ৰমা মন্ত্ৰ্যালয়ৰ জ্যেষ্ঠ বিষয়া হিচাপে কাম কৰিছিল।

১৯৭৯ চনৰ ৪ জুনত উচ্চতম সামৰিক পৰিষদৰ চৰকাৰক উৎখাত কৰা সামৰিক অভ্যুত্থানৰ পিছত তেওঁক প্ৰায় চাৰি মাহৰ বাবে বিদেশ মন্ত্ৰী হিচাপে নিযুক্তি দিয়া হয় সশস্ত্ৰ বাহিনী বিপ্লৱী পৰিষদৰ (AFRC) চৰকাৰত ফ্লাইট লেফটেনেণ্ট জেৰী ৰ'লিংছৰ। ১৯৭৯ চনৰ ২৪ ছেপ্টেম্বৰত ড° হিলা লিমানৰ পিপলছ নেচনেল পাৰ্টি চৰকাৰৰ অধীনত তৃতীয় ৰিপাব্লিক উদ্বোধন হোৱাৰ পিছত এই কথা শেষ হয়।

১৯৮১ চনত গ্ল’ৰিয়া নিকোই ঘানাৰ পূৰ্বৰ বেংক ফৰ হাউছিং এণ্ড কনষ্ট্ৰাকচনৰ অধ্যক্ষ হয়। আফ্ৰিকান ডেভেলপমেণ্ট বেংকৰ (AfDB) সঞ্চালিকাও আছিল। ১৯৯০ চনৰ ১২ নৱেম্বৰত ঘানা ষ্টক এক্সচেঞ্জৰ কাউন্সিল উদ্বোধন হোৱাৰ সময়ত তেওঁ প্ৰথমগৰাকী অধ্যক্ষ হিচাপে পৰিগণিত হয়।

ব্যক্তিগত জীৱন

বেংক অৱ ঘানাৰ প্ৰাক্তন গৱৰ্ণৰ আৰু বিত্তমন্ত্ৰী আমন নিকোইৰ সৈতে তেওঁৰ বিবাহ হয় আৰু তেওঁৰ তিনিটা সন্তান জন্ম হয়।

মৃত্যু আৰু অন্ত্যেষ্টিক্ৰিয়া

২০১০ চনৰ ১০ নৱেম্বৰত ৱাশ্বিংটন ডি.চি.ত ৮৩ বছৰ বয়সত প্ৰাকৃতিক কাৰণত তেওঁৰ মৃত্যু হয়। তেখেতৰ অন্ত্যেষ্টিক্ৰিয়া আক্ৰা ৰিজ চাৰ্চত অনুষ্ঠিত হৈছিল। তাৰ তেওঁ এগৰাকীমণ্ডলীৰ সদস্য আছিল।

তথ্যসূত্ৰ

শ্ৰেণী:ঘানাৰ ব্যক্তি
শ্ৰেণী:মহিলা কূটনীতিবিদ
ইজৰাইল–পেলেষ্টাইন সংঘাতৰ ইতিহাস

]], পশ্চিম পাৰ, গাজা ষ্ট্ৰিপ আৰু গোলান হাইটছ
ইজৰাইল-পেলেষ্টাইন সংঘাতৰ ইতিহাসে আমাক লৈ যায় ১৯ শতিকাৰ সেই সময়চোৱালৈ যেতিয়া জায়নিষ্টসকলে অট্টোমান নিয়ন্ত্ৰিত পেলেষ্টাইনত ইহুদী জনসাধাৰণৰ বাবে এক গৃহভূমি প্ৰতিষ্ঠা কৰিব বিচাৰিছিল। ব্ৰিটিছ চৰকাৰে জাৰি কৰা ১৯১৭ চনৰ বালফ'ৰ ঘোষণাপত্ৰত পেলেষ্টাইনত ইহুদী গৃহভূমিৰ ধাৰণাক সমৰ্থন কৰা হৈছিল, যাৰ ফলত এই ভূখণ্ডলৈ ইহুদীৰ অনুপ্ৰৱেশকাৰীৰ এক প্ৰৱাহ আৰম্ভ হয়। দ্বিতীয় বিশ্বযুদ্ধ আৰু হ'ল'কাষ্টৰ পিছত পেলেষ্টাইনত এক ইহুদী ৰাষ্ট্ৰ স্থাপনৰ আন্তঃৰাষ্ট্ৰীয় হেঁচা বৃদ্ধি পায় আৰু যাৰ ফলত ১৯৪৮ চনত ইজৰাইল গঠন হয় ।

ইজৰাইল প্ৰতিষ্ঠা আৰু ইয়াৰ পিছত আৰু ইয়াৰ পূৰ্বে হোৱা যুদ্ধৰ ফলত শৰণাৰ্থী হোৱা লাখ লাখ পেলেষ্টাইনী লোকক স্থানচ্যুত কৰা হয় আৰু ইজৰাইল, পেলেষ্টাইনী জনসাধাৰণৰ মাজত দশক দশক ধৰি সংঘাতৰ সূচনা হয়। পেলেষ্টাইনীসকলে ঐতিহাসিক পেলেষ্টাইনৰ অন্ততঃ এটা অংশত নিজৰ স্বাধীন ৰাষ্ট্ৰ প্ৰতিষ্ঠা কৰিব বিচাৰে। ইজৰাইলে নিজৰ সীমান্তৰ প্ৰতিৰক্ষা, পশ্চিম পাৰৰ ওপৰত নিয়ন্ত্ৰণ, ইজিপ্ত-ইজৰাইলীৰ গাজা ষ্ট্ৰীপ অৱৰোধ, আৰু পেলেষ্টাইনৰ আভ্যন্তৰীণ ৰাজনীতিয়ে বৰ্তমান এই লক্ষ্যক প্ৰতিহত কৰিছে ৷

বছৰ বছৰ ধৰি অসংখ্য শান্তি আলোচনা চলি আহিছে, কিন্তু এখন স্থায়ী শান্তি চুক্তি এখন এতিয়াও হৈ নুঠিল। এই সংঘাতত পেলেষ্টাইনী উগ্ৰপন্থীৰ সন্ত্ৰাসবাদী আক্ৰমণ আৰু ইজৰাইলৰ সামৰিক অভিযানকে ধৰি হিংসাত্মক পৰিস্থিতিৰ সৃষ্টি হৈছে। শান্তি প্ৰতিষ্ঠাৰ ক্ষেত্ৰত আমেৰিকা আৰু অন্যান্য দেশসমূহে মধ্যস্থতাকাৰী ৰূপে গুৰু ভূূমিকা পালন কৰিছে যদিও পশ্চিম তীৰত ইজৰাইলী বসতিৰ বিষয়, জেৰুজালেমৰ মৰ্যাদা, আৰু পেলেষ্টাইনী শৰণাৰ্থীৰ চূড়ান্ত ভাগ্যকে ধৰি বহু বাধা এতিয়াও আছে।

তথ্য সংগ্ৰহ

শ্ৰেণী:যুদ্ধ
মায়াবাজাৰ (১৯৫৭ চলচ্চিত্ৰ)

মায়াবাজাৰ ১৯৫৭ চনৰ কে ভি নাগীৰেড্ডী পৰিচালিত এখন ভাৰতীয় মহাকাব্যিক হিন্দু পৌৰাণিক ছবি। বিজয়া প্ৰডাকচনৰ বেনাৰত চক্ৰপানীয়ে এইখন প্ৰযোজনা কৰিছে। তেলেগু আৰু তামিল ভাষাত একেলগে ছবিখনৰ শ্বুটিং কৰা হৈছিল; মাত্ৰ অভিনেতা-অভিনেত্ৰীসকলৰ কিছু সালসলনি কৰা হৈছিল। মহাকাব্য মহাভাৰতৰ চৰিত্ৰৰ আধাৰত নিৰ্মিত ছবিখন লোককথা “শশীৰেখা পৰিণয়ম”ৰ অভিযোজন। কৃষ্ণ (এন. টি. ৰামা ৰাও) আৰু ঘটোৎকচক (এছ. ভি. ৰংগৰাও) কেন্দ্ৰ কৰি মায়াবাজাৰৰ কাহিনী আগবাঢ়ে। তেওঁলোকে অৰ্জুনৰ পুত্ৰ অভিমন্যুক (তেলেগু: অক্কিনেনী নাগেশ্বৰ ৰাও, তামিল: মিথুন গণেশন) তেওঁৰ প্ৰেম বলোৰামৰ কন্যা শশীৰেখাৰ (সাবিত্ৰী) সৈতে পুনৰমিলন কৰাবলৈ চেষ্টা কৰে। তেলেগু সংস্কৰণত গুম্মাদি, মুক্কামালা, ৰমনা ৰেড্ডী আৰু ৰেলাংগীয়ে সহযোগী চৰিত্ৰত অভিনয় কৰিছে। আনহাতে ডি বালসুব্ৰমণিয়াম, আৰ বালসুব্ৰমণিয়াম, ভি এম এঝুমলাই আৰু কে এ থাংগাভেলুৱে তামিল সংস্কৰণত সেই চৰিত্ৰসমূহ অভিনয় কৰিছে।

বিজয়া প্ৰডাকচনছৰ ষ্টুডিঅ’ৰ দ্বাৰা নিৰ্মিত প্ৰথমখন পৌৰাণিক ছবি মায়াবাজাৰে নাগী ৰেড্ডী আৰু চক্ৰপানীৰ বাবে এক মাইলৰ খুঁটি হিচাপে চিহ্নিত হৈ ৰৈছে। কাৰিকৰী দলৰ উপৰিও লাইট মেন, কাঠমিস্ত্ৰী, আৰু চিত্ৰকৰকে ধৰি ৪০০ ষ্টুডিঅ’ কৰ্মীয়ে ছবিখনৰ নিৰ্মাণত অংশগ্ৰহণ কৰিছিল। পৰিচালক ৰেড্ডী প্ৰি-প্ৰডাকচন আৰু কাষ্টিং পৰ্যায়ৰ ক্ষেত্ৰত যথেষ্ঠ সাবধান আছিল আৰু এই পৰ্যায়টো সম্পূৰ্ণ হ’বলৈ প্ৰায় এবছৰ সময় লাগিছিল। যদিও ৰামাৰাৱে প্ৰথম অৱস্থাত মুখ্য চৰিত্ৰত অভিনয় কৰিবলৈ অনিচ্ছুক আছিল, কৃষ্ণৰ চৰিত্ৰত তেওঁৰ অভিনয়ে প্ৰশংসা লাভ কৰিছিল আৰু কেইবাখনো অসম্বন্ধীয় ছবিত একেটা চৰিত্ৰত পুনৰ অভিনয় কৰাৰ অধিক প্ৰস্তাৱ লাভ কৰিছিল। ইয়াত মুঠতে বাৰটা গীত আছে, য'ত বেছিভাগ সংগীত ৰচনা স্কোৰ ঘন্টাশালে কৰিছে। তেলেগু গীতৰ কথা লিখিছিল পিংগালী নাগেন্দ্ৰৰাৱে আৰু তামিল গীতৰ কথা লিখিছিল থাঞ্জাই এন ৰামাইয়া দাসে। সেই গীতবোৰৰ ভিতৰত এটা গীত লাহিৰী লাহিৰিৰ শ্বুটিং চিনেমেট’গ্ৰাফাৰ মাৰ্কাছ বাৰ্টলিয়ে কৰিছিল।

প্ৰসংগ

গ্ৰন্থপঞ্জী

বাহ্যিক সংযোগ

শ্ৰেণী:তেলেগু চলচ্চিত্ৰ
শ্ৰেণী:তামিল চলচ্চিত্ৰ
শ্ৰেণী:১৯৫৭ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি
টংলা বিধানসভা সমষ্টি

টংলা বিধানসভা সমষ্টি (ইংৰাজী: Tangla Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ২০২৩ চনত অসমৰ সংসদীয় আৰু বিধানসভা সমষ্টিসমূহৰ পুনৰ নিৰ্ধাৰণ প্ৰক্ৰিয়াৰ সময়ত উদালগুৰি জিলাত এই নতুন সমষ্টিটো গঠন কৰা হয়।

এই সমষ্টিটো ওদালগুৰি জিলাৰ অন্তৰ্গত আৰু ই দৰং–ওদালগুৰি লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ প্ৰাৰ্থীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

বৰ্ষ
বিধায়ক
ৰাজনৈতিক দল
২০২৬
বিকাশ চন্দ্ৰ ডেকা
ভাৰতীয় জনতা পাৰ্টী

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৩ চনৰ সমষ্টি পুনৰ নিৰ্ধাৰণৰ পিছত ২০২৬ চনৰ অসম বিধানসভা নিৰ্বাচনত টংলা সমষ্টিত প্ৰথমবাৰৰ বাবে ভোটগ্ৰহণ অনুষ্ঠিত হয়। এই নিৰ্বাচনত ভাৰতীয় জনতা পাৰ্টী দলৰ প্ৰাৰ্থী বিকাশ চন্দ্ৰ ডেকাই বিজয় সাব্যস্ত কৰে।

লগতে চাওক

ওদালগুৰি জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
ধৰ্ম পাল

ধৰ্ম পাল (১০৩৫–১০৬০) কামৰূপ ৰাজ্যৰ পাল বংশৰ শাসক আছিল। তেওঁ হৰ্ষ পালৰ পুত্ৰ আৰু উত্তৰাধিকাৰী আছিল।

শিলালিপি

ধৰ্মৰ ৰাজত্বকালৰ পৰা তিনিখন তামৰ ফলি পোৱা যায়:

খনামুখ ফলি
শুভংকৰপটক অনুদান ফলি
পুষ্পভদ্ৰ ফলি

প্ৰথম আৰু দ্বিতীয় ফলিসমূহ একেজন কবিয়ে ৰচনা কৰিছিল বুলি ইয়াৰ ভাষাশৈলীৰ আড়ম্বৰপূৰ্ণ ব্যৱহাৰ আৰু প্ৰশংসাসূচক উপাধিৰ পৰা ধৰিব পাৰি আৰু ধৰ্ম পালে জাৰি কৰিছিল। তেওঁৰ ৰাজত্বকালৰ প্ৰথম বছৰতে খনামুখ ফলি জাৰি কৰা হৈছিল। দান কৰা ব্যক্তিজন আছিল বিষ্ণুৰ পুত্ৰ আৰু উম্মোকাৰ নাতি আৰু ব্ৰাহ্মণ পৰিয়ালৰ পৰা জন্মগ্ৰহণ কৰা, কাশ্যপ জাতি আৰু যজুৰ্বেদৰ কান্বশাখাৰ অন্তৰ্গত আৰু মধ্য দেশৰ পৰা অহা। ধাৰাবাহিকৰ ২ত থকা ফলিখন তৃতীয় ৰাজত্বকালত জাৰি কৰা হৈছিল। দান কৰা ব্যক্তিজন আছিল বিদ্বান ব্ৰাহ্মণৰ বাবে পৰিচিত শ্ৰাৱস্তিৰ ক্ৰোদঞ্জা গাঁৱৰ। উক্ত গাঁওখন এতিয়াৰ বাংলাদেশৰ দিনাজপুৰ জিলাৰ কৰঞ্জা বুলি চিনাক্ত কৰা হৈছে।
উত্তৰ প্ৰদেশৰ কনৌজ অঞ্চলত বিদ্বান ব্ৰাহ্মণৰ কেন্দ্ৰবিন্দু ক্ৰোডাঞ্চি আৰু কোলাঞ্চি বুলি আন ঠাইত ক্ৰোডাঞ্জাৰ নাম পোৱা যায় আৰু উত্তৰ বংগত বসতি স্থাপন কৰা এই ঠাইৰ ব্ৰাহ্মণসকলে শ্ৰাৱস্তি আৰু তাৰ্কাৰীৰ দৰে নিজৰ পুৰণি বাসস্থানৰ নাম নতুন বাসস্থানলৈ দিয়া যেন লাগে।

কামৰূপ নগৰ

বলভদ্ৰৰ দ্বাৰা ৰচিত গো পালৰ গছতল তামৰ ফলিৰ লিপিৰ বাহিৰে অসমত পূৰ্বৰ লিপিৰ দৰে ইয়াৰ সৃষ্টিকৰ্তা প্ৰস্থানকল্পৰ নাম থকাৰ অৰ্থত প্ৰথম দুখন প্ৰশস্তিৰ প্ৰৱৰ্তন ব্যতিক্ৰম। অনিৰুদ্ধৰ প্ৰশস্তিত ধৰ্মপালক "কামৰূপনগৰ নামৰ এখন নগৰত বিকশি উঠা" বুলি উল্লেখ কৰাটোৱে বিতৰ্কৰ সৃষ্টি কৰিছে, কাৰণ ব্ৰহ্ম পাল শাখাৰ ৰাজধানীখনৰ নাম কিছুমান ৰেকৰ্ডত হাড়প্পকা আৰু আন কিছুমানত দুৰ্জয় নামেৰে নামাকৰণ কৰা হৈছে। ৰত্ন পালে নিজৰ ৰাজধানী দূৰ্জয়ালৈ হস্তান্তৰ কৰি গো পালে হাড়প্পাকালৈ পুনৰ ঘূৰাই দিয়া বুলিও মানি লোৱা হৈছে। এইদৰে কামৰূপনগৰ হাড়প্পাকাৰ সৈতে একে নে ই একেবাৰে বেলেগ আৰু নতুন চহৰ সেইটো নিৰ্ণয় কৰাটো কঠিন।

ভট্টাচাৰ্য (১৯৩৩)ৰ মতে, ধৰ্মপালৰ ৰাজধানীখন ব্ৰহ্মপুত্ৰ নদীৰ উপনৈ ধৰলা নদীৰ ওপৰত কামতাপুৰ নামেৰে পিছলৈ কামপুৰ নামেৰে পৰিচিত হোৱা চহৰখনৰ সৈতে চিনাক্ত কৰিব লাগিব। যিহেতু কমতাপুৰৰ ধ্বংসাৱশেষ কোচ বিহাৰৰ পৰা ১৪ মাইল (২৩ কিলোমিটাৰ) দক্ষিণ-পশ্চিমে আৰু ধুবুৰীৰ পৰা ৪০ মাইল (৬৪ কিলোমিটাৰ) দূৰত্বত ব্ৰহ্মপুত্ৰৰ ওপৰত অৱস্থিত, গতিকে ভট্টাচাৰ্যৰ পৰ্যবেক্ষণৰ বিশ্বাসযোগ্যতাৰ অভাৱ, অধিক কাৰণ পিছলৈ গছতল ফলিসমূহে প্ৰকাশ কৰা প্ৰমাণৰ বাবে।

১৮০৯ চনত ফ্ৰান্সিছ বুকানন-হেমিল্টনে তিস্তা নদীৰ পৰা প্ৰায় ২ মাইল (৩.২ কিলোমিটাৰ) দূৰত্বত বাংলাদেশৰ ৰংপুৰ জিলাৰ ডিমলাৰ সমীপত ধৰ্ম পালাৰ নগৰৰ ধ্বংসাৱশেষৰ কথা কৈছিল আৰু ৰজাক কামৰূপৰ পাল বংশৰ বুলি গণ্য কৰিছিল। ধৰ্ম পালে নিজৰ ডমেইনৰ পশ্চিম প্ৰান্তত এখন চহৰ নিৰ্মাণ কৰিছিল বুলি বিশ্বাস কৰা হয়। বিশেষকৈ ধৰ্ম পালৰ ৰাজধানী কামৰূপনগৰক কমতাপুৰৰ সৈতে চিনাক্ত কৰাৰ কোনো সন্তোষজনক প্ৰমাণ পোৱা নাযায়, বিশেষকৈ নাম দুটাৰ কোনো সাদৃশ্য নাই। কিন্তু পৰম্পৰাই ধৰ্ম পালক কমতাপুৰৰ লগত নহয়, প্ৰায় ৩৫ মাইল (৫৬ কিলোমিটাৰ) দূৰৈৰ এখন চহৰৰ সৈতে জড়িত কৰিছিল।

তথ্যসূত্ৰ

শ্ৰেণী:পাল ৰাজবংশ
শ্ৰেণী:পুৰণি আৰু মধ্যযুগীয় অসম
মাটিমাহ

আমি মাটিমাহৰ পৰা মাটিদাইল পাওঁ। এক অসমীয়া খাদ্যবিশেষ। মাটিমাহ এবিধ মাহজাতীয় শস্য। দেখাত মগুমাহৰ দৰে। ইয়াৰ ৰং ক'লা কিন্তু বৰ পিছল। প্ৰবাদ অনুসৰি, পুৰণি দিনত বিভিন্ন ঘৰ, দেৱাল আদি সাজিবলৈ মাটিমাহ, হাঁহকণী আৰু বৰাচাউলৰ মিশ্ৰণ আঠা হিচাপে ব্যৱহাৰ কৰিছিল। মাটিমাহ অসমীয়া সমাজ জীৱনৰ গুৰুত্বপূৰ্ণ ব্যঞ্জন। বিশেষকৈ, খাৰ দিয়া মাটিদাইলৰ জোল অসমীয়া খাদ্যৰ অন্যতম উপাদান। ইয়াৰ উপৰিও, অসমীয়া বিবাহ আদি অনুষ্ঠানত বৰ-কন্যাক নোৱাবলৈ মাটিমাহ আৰু হালধিৰ মিশ্ৰণ তৈয়াৰ কৰি লোৱা হয়। গৰুবিহুৰ দিনা গৰুক আৰু মানুহৰ বিহুৰ দিনা মানুহে মাহ-হালধি নোৱাবলৈ ব্যৱহাৰ কৰে।
বি কে সামন্ত

বি কে সামন্ত হ'ল উত্তৰাখণ্ডৰ এজন লোকগায়ক, সংগীত পৰিচালক আৰু গীতিকাৰ, তেওঁৰ ভাইৰেল গীত থাল কী বজাৰৰ বাবে পৰিচিত যিটো ইউটিউবত সৰ্বাধিক দৰ্শন কৰা কুমাউনী বা গড়ৱালি মিউজিক ভিডিঅ', যাৰ দৰ্শকৰ সংখ্যা ৬ কোটিৰো অধিক।

ব্যক্তিগত জীৱন

তেওঁৰ জন্ম হৈছিল ১৯৮২ চনৰ ২৬ জুনত ভাৰতৰ উত্তৰাখণ্ড জিলাৰ চম্পাৱাত জিলাৰ ঘাট লোহাঘাট নগৰ পঞ্চায়তৰ ওচৰৰ চিংদা গাঁৱত।

তথ্যসূত্ৰ

শ্ৰেণী:ভাৰতীয় কণ্ঠশিল্পী
শ্ৰেণী:লোকগীত
শীতল আমতে

শীতল আমতে ; জন্ম: ২৬ জানুৱাৰী ১৯৮১ – মৃত্যু: ৩০ নৱেম্বৰ ২০২০), বিবাহৰ পিছত শীতল আমতে-কাৰাজগী নামেৰেও পৰিচিত, এগৰাকী ভাৰতীয় জনস্বাস্থ্য বিশেষজ্ঞ, অক্ষমতা বিশেষজ্ঞ আৰু সামাজিক উদ্যোগী আছিল। কুষ্ঠ ৰোগত বঞ্চিত লোকসকলক সহায় কৰাত মনোনিৱেশ কৰা মহাৰোগী সেৱা সমিতি নামৰ অলাভজনক সংস্থা এটাৰ মুখ্য কাৰ্যবাহী বিষয়া আৰু ব’ৰ্ডৰ সদস্য আছিল।

জীৱনী

শীতল বিকাশ আমতে আৰু ভাৰতী আমতেৰ কন্যা আৰু বাবা আমতেৰ নাতিনী, যিয়ে মহাৰাষ্ট্ৰ ৰাজ্যৰ আনন্দৱানত কুষ্ঠ ৰোগত আক্ৰান্ত ব্যক্তিৰ বাবে পুনৰ্বাসন কেন্দ্ৰ প্ৰতিষ্ঠা কৰিছিল, সেই কেম্পাছতে শীতল বাস কৰিছিল। ইয়াৰ উপৰিও শীতলে মহাৰোগী সেৱা সমিতি (MSS), ৱাৰোৰা প্ৰতিষ্ঠা কৰিছিল আৰু ইয়াৰ মুখ্য কাৰ্যবাহী বিষয়া আৰু ব'ৰ্ডৰ সদস্য হিচাপেও কাৰ্যনিৰ্বাহ কৰিছিল, মহাৰোগী সেৱা সমিতিয়ে জনজাতীয় জনসাধাৰণৰ লগতে হাজাৰ হাজাৰ প্ৰান্তীয় ব্যক্তিৰ জীৱিকাৰ ক্ষমতা সৃষ্টি কৰাত যথেষ্ট অৰিহণা যোগাইছে, বিশেষকৈ কুষ্ঠ, শাৰীৰিক অক্ষমতা, সংবেদনশীলতাৰ সীমাবদ্ধতাৰ দৰে অৱস্থাত জীয়াই থকাসকলৰ বাবে। ১৯৪৯ চনৰ পৰা তেওঁ মধ্য ভাৰতৰ অন্যতম পিছপৰা জিলা চন্দ্ৰপুৰৰ পৰা কাম কৰিছিল।

চিকিৎসা বিজ্ঞান অধ্যয়ন কৰি চিকিৎসক শীতলে হাৰ্ভাৰ্ড কেনেডি স্কুলৰ পৰাও নেতৃত্বৰ শিক্ষা গ্ৰহণ কৰিছিল।
আই এন কে ফেল'শ্বিপ আৰু ৰটাৰী বৃত্তিমূলক উৎকৰ্ষ বঁটা প্ৰদান কৰা হৈছে। তেওঁ এগৰাকী চিত্ৰশিল্পীও আছিল আৰু ইহসংসাৰত স্বামী গৌতম কাৰাজগী আৰু এজন সাত বছৰীয়া পুত্ৰ শ্বাৰভিলক ইহসংসাৰত এৰি থৈ যায়।

তথ্য সংগ্ৰহ

শ্ৰেণী:নাৰী
শ্ৰেণী:চিকিৎসক
শ্ৰেণী:মৃত ব্যক্তি
ডবকা

ডবকা (IPA: ˈdʌbəkə} অসমৰ নগাঁও জিলাত অৱস্থিত এখন ঠাই।

ইতিহাস

ভৌগোলিক বিৱৰণ

ভৌগোলিকভাৱে ডবকাৰ সাগৰ পৃষ্ঠৰ পৰা গড় উচ্চতা প্ৰায় ৬১ মিটাৰ।

আন্তঃগাঁথনি

২০১১ চনৰ লোকপিয়ল অনুসৰি ডবকাৰ মুঠ জনসংখ্যা ১১,০৪৩ জন। ইয়াৰে ৫২% পুৰুষ আৰু ৪৮% মহিলা। মুঠ জনসংখ্যাৰ ১৮% ছয় বছৰৰ অনুৰ্ধৰ।
ডবকাৰ গড় সাক্ষৰতাৰ হাৰ ৫৮%। ইয়াৰ ভিতৰত পুৰুষ আৰু মহিলাৰ গড় সাক্ষৰতাৰ হাৰ পৃথককৈ ক্ৰমান্বয়ে ৬৪% আৰু ৫১%।

যাতায়ত ব্যৱস্থা

ডবকা ৩৬ নং ৰাষ্ট্ৰীয় ঘাইপথেৰে নগাঁও জিলাৰ অন্যান্য অংশ আৰু ডিমাপুৰৰ সৈতে সংযোজিত হৈ আছে।

শিক্ষা

ৰাজনীতি

উল্লেখযোগ্য ব্যক্তি

উল্লেখযোগ্য স্থান

আকাশীগংগা জলপ্ৰপাত

তথ্যসূত্ৰ

বাহ্যিক সংযোগ

Satellite map of Dabaka
About Dabaka
শ্ৰেণী:অসমৰ নগৰ-মহানগৰ
শ্ৰেণী:নগাঁও জিলা
সমীৰা আব্বাছি

সমীৰা আব্বাছি এগৰাকী ইৰাণত জন্মগ্ৰহণ কৰা ব্ৰিটিছ চিত্ৰশিল্পী আৰু আৰব ঐতিহ্যৰ খচৰা প্ৰস্তুতকাৰক। তেওঁৰ কামে পৌৰাণিক কাহিনী, নাৰী দেৱতা, মনোজগত, স্মৃতিশক্তি আৰু প্ৰব্ৰজনকাৰীসকলৰ বিষয়সমূহৰ ওপৰত আলোচনা কৰে। আব্বাছি নিউয়ৰ্ক চহৰত থাকে, আৰু ইয়াৰ পূৰ্বে তেওঁ লণ্ডনত বাস কৰিছিল।

প্ৰাথমিক জীৱন আৰু শিক্ষা

১৯৬৫ চনত ইম্পেৰিয়েল ষ্টেট অৱ পাৰ্চিয়া (বৰ্তমান ইৰাণ)ৰ খোজেস্তান প্ৰদেশৰ আহভাজ চহৰত আৰব পৰিয়ালত জন্মগ্ৰহণ কৰিছিল সমীৰা আব্বাছিয়ে। দুবছৰ বয়সত তেওঁৰ পৰিয়াল লণ্ডনলৈ গুচি যায় আৰু তেওঁ কেণ্টত ডাঙৰ-দীঘল হয়। 

বাৰ্মিংহাম পলিটেকনিক (বৰ্তমান বাৰ্মিংহাম চিটি ইউনিভাৰ্চিটি) আৰু তাৰ পিছত কেণ্টাৰবেৰী কলেজ অৱ আৰ্ট (বৰ্তমান কেণ্ট ইনষ্টিটিউট অৱ আৰ্ট এণ্ড ডিজাইন)ত চিত্ৰকলাৰ শিক্ষা গ্ৰহণ কৰে, য'ত তেওঁ ১৯৮৭ চনত চিত্ৰকলাৰ বিএফএ ডিগ্ৰী লাভ কৰে। তেওঁ দক্ষিণ এছিয়ান মহিলা ক্ৰিয়েটিভ কালেকটিভৰ সৈতে জড়িত আছিল। এলিজাবেথ ফাউণ্ডেশ্যন ফৰ দ্য আৰ্টছে (ই এফ এ) তেওঁক আজীৱন সদস্যপদ প্ৰদান কৰে, ই এফ এ ষ্টুডিঅ' প্ৰগ্ৰেম বিকাশৰ ক্ষেত্ৰত তেওঁৰ কামৰ স্বীকৃতি স্বৰূপে।

এবেছিৰ শিল্পকৰ্মসমূহ ৰাজহুৱা সংগ্ৰহালয়ৰ সংগ্ৰহত আছে, য'ত আছে মেট্ৰ'পলিটান মিউজিয়াম অৱ আৰ্ট, ব্ৰিটিছ মিউজিয়াম, লছ এঞ্জেলছ কাউণ্টি মিউজিয়াম অৱ আৰ্ট আৰু নিউয়ৰ্ক বিশ্ববিদ্যালয়ৰ গ্ৰে আৰ্ট মিউজিয়াম সংগ্ৰহ।

তথ্য সূত্ৰ

শ্ৰেণী:ইৰানৰ ব্যক্তি
শ্ৰেণী:চিত্ৰশিল্পী
নৌকা সংগ্ৰহালয়, কলকাতা

নৌকা সংগ্ৰহালয় হৈছে এক সাৰ্বজানিক সংগ্ৰহালয়, যি সম্পূৰ্ণৰূপে বংগ অঞ্চলৰ নাওৰ ইতিহাস নথিকৰণৰ বাবে উৎসৰ্গিত। কলকাতাৰ কাঁকুৰগাছিৰ সাংস্কৃতিক গৱেষণা প্ৰতিষ্ঠানত অৱস্থিত এই সংগ্ৰহালয়টো বংগৰ নদীৰ অতীত স্মৃতি সংৰক্ষণৰ লক্ষ্যৰে এক বিৰল পদক্ষেপ। এই সংগ্ৰহালয়টোক নাও, থলুৱা নাও নিৰ্মাণ আৰু ইয়াৰ ঐতিহ্য বুজাৰ বাবে সমৰ্পিত ভাৰতৰ প্ৰথম সংগ্ৰহালয় বুলি কোৱা হয়। নৌকা সংগ্ৰহালয়ৰ কাষতে পুতলা সংগ্ৰহালয়, কঠা সংগ্ৰহালয় আৰু জনজাতীয় সামগ্ৰীৰ সংগ্ৰহ আছে।

অন্য অনুৰূপ প্ৰতিষ্ঠানসমূহৰ ভিতৰত আছে কলকাতাৰ ষ্ট্ৰেণ্ড ৰোডত অৱস্থিত কলকাতা প'ৰ্ট ট্ৰাষ্ট মেৰিটাইম আৰ্কাইভছ এণ্ড হেৰিটেজ চেণ্টাৰ।

সংগ্ৰহ

নৌকা সংগ্ৰহালয়ত বৰ্তমান "নাওৰ ৪৬ টা কাঠৰে নিৰ্মিত প্ৰতিৰূপ" আছে যিয়ে বংগৰ নাওৰ ঐতিহ্যক চিত্ৰিত কৰে। সুন্দৰবনৰ মালবাহী নাও, উপকূলীয় মাছ ধৰা নাও আৰু উত্তৰ বংগৰ জনপ্ৰিয় সমতল তলৰ নাওৰ পৰা আৰম্ভ কৰি ডিংগী নামেৰে জনাজাত সৰ্বব্যৱহাৰৰ নাওলৈকে সংগ্ৰহালয়ত প্ৰদৰ্শন হৈছে। সংগ্ৰহালয়টোত কবি ৰবীন্দ্ৰনাথ ঠাকুৰৰ “পদ্মা” নামৰ নাওখনৰ প্ৰতিৰূপ আৰু মহেঞ্জোদাৰো যুগৰ নাওৰ প্ৰতিৰূপো প্ৰদৰ্শন কৰা হৈছে।

যিহেতু নাও নিৰ্মাণ কৰাটো প্ৰজন্মৰ পৰা প্ৰজন্মলৈ চলি অহা পৰম্পৰা আৰু সাধাৰণতে এতিয়া প্ৰান্তীয় হৈ পৰা সম্প্ৰদায়সমূহে সম্পন্ন কৰে। পৰম্পৰাগত কাৰুকাৰ্য্যক উজ্জ্বল কৰি তুলিবলৈ সংগ্ৰহালয়টোত উপস্থাপন কৰা সকলো নাওৰ আৰ্হি দক্ষিণ দিনাজপুৰ জিলাৰ ৰাজবংশীসকলে নিৰ্মাণ কৰিছে।

প্ৰসংগ

অধিক পঠন

Hardgrave Jr, Robert L. (2001). Boats of Bengal: Eighteenth Century Portraits by Balthazar Solvyns. Manohar Publishers and Distributors. ISBN 978-8173043581
McGrail, Sean; Blue, Lucy; Kentley, Eric. (1999). "The Reverse-Clinker Boats of Bangladesh and Their Planking Pattern." South Asian Studies, 15(1), 151–158. doi:10.1080/02666030.1999.9628573

বাহ্যিক সংযোগ

Kolkata Port Trust Maritime Archives and Heritage Centre
শ্ৰেণী:পশ্চিম বংগৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
মহেঞ্জোদাৰো (চলচ্চিত্ৰ)

মহেঞ্জোদাৰো হ’ল ২০১৬ চনৰ ১২ আগষ্টত মুক্তি লাভ কৰা এখন ঐতিহাসিক-ৰোমান্টিক ভাৰতীয় চলচ্চিত্ৰ। আশুতোষ গোৱাৰিকৰৰ দ্বাৰা পৰিচালিত আৰু সিদ্ধাৰ্থ ৰয় কাপুৰ আৰু সুনীতা গোৱাৰিকৰৰ দ্বাৰা প্ৰযোজিত চলচ্চিত্ৰখনত হৃত্বিক ৰোছন আৰু পূজা হেগড়ে মূল নায়ক আৰু নায়িকা হিচাপে অভিনয় কৰিছে।
সিন্ধু সভ্যতাৰ যুগৰ মহেঞ্জোদাৰো নামে এখন প্ৰাচীন নগৰৰ ওপৰত চলচ্চিত্ৰখন নিৰ্মাণ কৰা হৈছে। এই চলচ্চিত্ৰখনৰ দৃশ্যগ্ৰহণৰ কাম গুজৰাটৰ ভূজ, মুম্বাই, জবলপুৰ আৰু মহাৰাষ্ট্ৰৰ থানেত কৰা হৈছে।
চলচ্চিত্ৰখন এহাল প্ৰেমিক-প্ৰেমিকাৰ ওপৰত নিৰ্মিত য’ত প্ৰেমিকজনে তেঁওৰ শত্ৰুৰ কন্যাৰ সৈতে প্ৰেমত পৰে। তেখেতৰ প্ৰেমিকাজনী এজনী নৃত্যশিল্পী।

অভিনেতা-অভিনেত্ৰী

হৃত্বিক ৰোছন
পূজা হেগড়ে
অৰুনোদই সিং
সুহাসিনী মুলয়
নিতীশ ভৰদ্বাজ
কিশোৰী সাহানে
শাৰদ কেলকাৰ
মনিশ চৌধাৰী
নৰেন্দ্ৰ ঝা
পীযুস মিশ্ৰা
কেজী ফ্ৰাংক
দিগন্ত হাজৰিকা

প্ৰযোজনা

নিৰ্মাণ

২০১৪ চনৰ ফেব্ৰুৱাৰী মাহত আশুতোষ গোৱাৰিকৰে আনুষ্ঠানিকভাবে চলচ্চিত্ৰখন ঘোষণা কৰে আৰু সেই একে চনৰে আগষ্ট মাহত, চলচ্চিত্ৰখনত মূল নায়ক (পুৰুষ) হিচাপে হৃত্বিক ৰোছনক ল’বলৈ নিশ্চিত কৰা হয়, লগতে তেখেতক ৫০ কৌটি (US$ ৭.৪ মিলিয়ন) টকা দিয়া হয়। অভিনেত্ৰী পূজা হেগড়েক মূল নায়িকা (মহিলা) হিচাপে লোৱা হয়। চলচ্চিত্ৰখনত ষ্টান্ট্ বোৰ গ্লেন ব’ছৱেলৰ দ্বাৰা কৰিঅ’গ্ৰাফ কৰা হৈছে তথা সাজপাৰৰ ডিজাইনবোৰ এপ্ৰিল ফেৰী আৰু নীতা লুল্লাৰ দ্বাৰা কৰা হৈছে। ইউ.কে.(UK)ৰ বাসিন্দা জ’ছুৱা কাইল বেকাৰে হৃত্বিক ৰোছনক চলচ্চিত্ৰখনত তেখেতৰ চৰিত্ৰৰ বাবে প্ৰশিক্ষণ দিছে। ২০১৪ চনৰ ডিচেম্বৰ মাহত প্ৰাক্-প্ৰযোজনা আৰম্ভ কৰিবলৈ ভূজ অঞ্চলত আশুতোষ গোৱাৰিকৰ উপস্থিত হৈছিল। এই চলচ্চিত্ৰখন ঐতিহাসিক পটভূমিত নিৰ্মাণ কৰা হৈছে বাবে ইয়াত উচ্চমানৰ ভিজুৱেল ইফেক্ট (Visual Effect) ব্যৱহাৰ কৰা হৈছে।

চিত্ৰগ্ৰহণ

২০১৫ চনৰ ২৭ জানুৱাৰী তাৰিখে ভূজ অঞ্চলত চলচ্চিত্ৰখনৰ চিত্ৰগ্ৰহণৰ কাম আৰম্ভ কৰা হৈছিল। তাৰ পিছত আন আন ঠাইবোৰত চিত্ৰগ্ৰহণৰ কাম কৰিছিল আৰু ২০১৬ চনৰ ৮ এপ্ৰিল তাৰিখে চিত্ৰগ্ৰহণৰ কাম সম্পূৰ্ণ হৈছিল।

সংগীত

এ. আৰ. ৰহমান হৈছে চলচ্চিত্ৰখনৰ সংগীত পৰিচালক । ২০১৬ চনৰ ৬ জুলাই তাৰিখে সম্পূৰ্ণ সংগীত এলবামটো মুক্তি দিয়া হয়।
চলচ্চিত্ৰখনৰ গীতকেইটা ৰচনা কৰিছে প্ৰখ্যাত গীতিকাৰ জাভেদ আখতাৰে

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰ‎
শ্ৰেণী:চলচ্চিত্ৰ ২০১৬
থমাছ হাৰ্ডি

থমাছ হাৰ্ডি (; ২ জুন ১৮৪০ – ১১ জানুৱাৰী ১৯২৮) আছিল এগৰাকী ইংৰাজ ঔপন্যাসিক তথা কবি।

উদ্ধৃতিসমূহ

সহজে পোৱা কোনো বস্তুৰে তৃপ্তি নাথাকে৷ তৃপ্তি কঢ়িয়াই কষ্ট সাধ্য বস্তুৱেহে৷
দুটা শক্তিয়ে সকলো ঠাইতে কাম কৰি থাকে৷ এটা হ’ল জীৱনটো উপভোগ কৰিবলৈ মানুহৰ সহজাত ইচ্ছা, আনটো হ’ল উপভোগত বাধা দিবলৈ পাৰিপাৰ্শ্বিক পৰিস্থিতিৰ ইচ্ছা৷
জীৱন সংগ্ৰামৰ পদে পদে বাধা নাথাকিলে সংগ্ৰামৰ অৰ্থ কি হ’ল? সহজতে পোৱা কোনো বস্তুৰে কোনো তৃপ্তি নাথাকে৷ তৃপ্তি কষ্টসাধ্য বস্তু এটাৰ ওপৰতহে পোৱা যায়৷
পুৰুষে ওচৰৰ পৰা দেখা নোপোৱা বস্তুটো নাৰীয়ে দূৰৰ পৰাই চাব পাৰে কিয়?
মূলতঃ পুৰুষে নিজৰ অনুভৱ প্ৰকাশ কৰিবলৈ বনোৱা ভাষাৰে নাৰীৰ বাবে নিজৰ অনুভৱৰ সংজ্ঞা দিয়াটো কঠিন।
প্ৰকৃত দুৰ্বলতাত প্ৰেম এটা সম্ভাৱ্য শক্তি।

উৎস

বাহ্যিক সংযোগ

শ্ৰেণী:ইংলেণ্ডৰ ব্যক্তি
শ্ৰেণী:ঔপন্যাসিক
শ্ৰেণী:কবি
শ্ৰেণী:মৃত ব্যক্তি
উডচাইড ষ্ট'ৰ

উডচাইড ষ্ট'ৰ বা ট্ৰিপ ষ্ট'ৰ কেলিফৰ্ণিয়াৰ ছান মেটিঅ' কাউণ্টিৰ উডচাইডৰ কিংছ মাউণ্টেইন ৰোডৰ ৩৩০০ ট্ৰিপ ৰোডত অৱস্থিত। এই ভৱনটো ১৯৮৫ চনৰ পৰা ঐতিহাসিক স্থানৰ ৰাষ্ট্ৰীয় পঞ্জীত অন্তৰ্ভুক্ত হৈ আছে আৰু ১৯৪৯ চনৰ পৰা ছান মেটিঅ' কাউণ্টিৰ এক কেলিফৰ্ণিয়া ঐতিহাসিক কীৰ্তিচিহ্ন হিচাপে তালিকাভুক্ত হৈছে। ১৯৪০-ৰ দশকত ছান মেটিঅ' ঐতিহাসিক সংস্থাৰ প্ৰচেষ্টাত ইয়াক সংৰক্ষণ কৰা হৈছিল। ১৯৭৯ চনত সংস্থাটোৱে ইয়াৰ দায়িত্ব লোৱাৰ পিছত ১৯৮০-ৰ দশকৰ মাজভাগত ইয়াৰ এক গুৰুত্বপূৰ্ণ পুনৰুদ্ধাৰ কাৰ্য সম্পন্ন কৰা হয় আৰু ১৯৯৪ চনত ই সম্পূৰ্ণ হয়।

ইতিহাস

বৰ্তমানৰ উডচাইড ষ্ট'ৰটো ১৮৫৪ চনত (১৮৫১ চনৰ সংস্কৰণটো ভস্মীভূত হোৱাৰ পিছত) ৰবাৰ্ট অৰভিল "ডক" ট্ৰিপ আৰু মেথিয়াছ পাৰ্কহাৰ্ষ্ট নামৰ দুজন প্ৰাৰম্ভিক পথপ্ৰদৰ্শকে নিৰ্মাণ কৰিছিল। ট্ৰিপ মেছাচুচেটছৰ এজন দন্ত চিকিৎসক আছিল যি কেলিফৰ্ণিয়াৰ সোণৰ অভিযানৰ সময়ত কেলিফৰ্ণিয়ালৈ আহিছিল। দোকানখনত খাদ্যৰ পৰা আৰম্ভ কৰি নিৰ্মাণ সামগ্ৰীলৈকে সকলো বিক্ৰী কৰা হৈছিল আৰু লগতে ই ডাকঘৰ, বেংক, চেলুন আৰু দন্ত চিকিৎসকৰ কাৰ্যালয় হিচাপেও কাম কৰিছিল। ১৮৬৩ চনত পাৰ্কহাৰ্ষ্টৰ মৃত্যুৰ পিছত ট্ৰিপে ১৯০৯ চনত ৯৩ বছৰ বয়সত মৃত্যু হোৱালৈকে দোকানখন চলাইছিল। উডচাইড ষ্ট'ৰত তেওঁৰ কুকুৰটোৰ ভূতে উপদ্ৰৱ কৰি ফুৰে বুলিও জনৰব আছে।

উডচাইড ষ্ট'ৰৰ সংগ্ৰহালয়টো ইয়াৰ ১৮৮০-ৰ দশকৰ চেহেৰালৈ পুনৰুদ্ধাৰ কৰা হৈছে আৰু তাত সেই সময়ত উপলব্ধ সামগ্ৰীসমূহ যেনে— "টিনৰ ফল আৰু ফ্ৰাইং পেনৰ পৰা আদি কৰি গজাল আৰু চিলাই মেচিনলৈকে" চাব পাৰি।

চিত্ৰ সম্ভাৰ

তথ্যসূত্ৰ

শ্ৰেণী:ঐতিহাসিক কীৰ্তিচিহ্ন
শ্ৰেণী:অতিপ্ৰাকৃত